Les Escoles Infantils Municipals, mereixedores del premi Voz Natura al millor projecte infantil
2025-07-24

Les Escoles Infantils Municipals Llumenetes I i Llumenetes II de Burjassot, del grup Cativos, estan d’enhorabona perquè han sigut mereixedores del Premi al Millor Projecte Infantil del Programa d’Educació Mediambiental ‘Voz’ Natura del curs 2022-2023. El Comité Científic de la Fundació Voz Natura, en la reunió celebrada el 23 de maig de 2023, va decidir atorgar aquest reconeixement al treball “Brigades Ecològiques Cativos”.

Al costat de les Escoles Infantils Municipals de Burjassot, aquest premi l’han rebut també 15 escoles infantils de la resta d’Espanya, sumant quasi 600 alumnes. Alumnat, famílies i docents s’han convertit, durant tot un curs, en vertaderes brigades ecològiques per a reforestar, netejar i protegir ecosistemes, fomentar el consum responsable, el reciclatge i la separació de residus en el seu entorn més pròxim.